เล็งลดเบี้ย คุ้มภัยพิบัติประกันต่อฯ
กองทุนประกันภัยหาช่องลดเบี้ย เปิดทางบริษัท สามารถรับทำประกันภัยพิบัติได้เอง
30 เม.ย. 2555

กองทุนประกันภัยหาช่องลดเบี้ย เปิดทางบริษัท สามารถรับทำประกันภัยพิบัติได้เอง 
นายพยุงศักดิ์ ชาติสุทธิผล ประธานคณะกรรมการบริหารกองทุนส่งเสริมการประกันภัยพิบัติ กล่าวว่า การประชุมคณะกรรมการเมื่อสัปดาห์ที่ผ่านมา เห็นชอบให้บริษัทประกันที่เป็นสมาชิกของกองทุนฯ สามารถรับทำประกันภัยพิบัติไว้เองได้ทุกกรณี หากสามารถหาประกันภัยต่อในอัตราค่าเบี้ยประกันที่ถูกกว่าของกองทุนฯ จากที่ก่อนหน้านี้บังคับว่าจะต้องมาทำประกันภัยต่อกับกองทุนฯ เท่านั้น
“การรับประกัน 1 เดือนที่ผ่านมา มีผู้ทำประกันภัยต่อกับกองทุนฯน้อย คิดเป็นเบี้ยประกันเพียง 400 ล้านบาท” นายพยุงศักดิ์ กล่าว
นอกจากนี้ คณะกรรมการยังพิจารณาให้บริษัทประกันรับความเสี่ยงไว้มากกว่า 1% ตามที่บริษัทประกันร้องขอมา คาดว่าในการประชุมครั้งหน้าจะได้ข้อสรุป ว่าจะให้รับความเสี่ยงไว้ได้เท่าไร
นายพยุงศักดิ์ กล่าวว่า ในอนาคตกองทุนฯ จะพิจารณาลดเบี้ยประกันให้ต่ำกว่าที่กำหนดไว้ คือ รายย่อย 0.5% ผู้ประกอบการเอสเอ็มอี 1% และรายใหญ่ 1%